છાયા ૧૯૯૭ની સાલમાં પરણીને ગોવર્ધનનગરમાં આવી ત્યારે તે BCom ગ્રૅજ્યુએટ હતી. એમાં તેણે ૭૩ ટકા માર્ક મેળવ્યા હતા. સાસરે આવીને છાયા તેના ગૃહસંસારમાં વ્યસ્ત બની ગઈ. તેને ત્યાં ૧૯૯૯માં પ્રથમ પુત્રી અક્ષા અને ૨૦૦૨ની સાલમાં દ્વિતીય પુત્રી રિયાનો જન્મ થયો. બે દીકરીઓ હોવા છતાં તેને ભણવાની લગની હતી. તેનાં મમ્મી જયા ગાલાએ તેને ભણવાનું પ્રોત્સાહન આપ્યું, પણ સાસુ ભાનુમતીબહેને છાયાને પૂરતો સાથ આપ્યો.